Halfgeboude Malema-huis het selfs ŉ bioskoopJulius Malema Die persoon wie se aanbod Donderdag tydens ŉ veiling vir Julius Malema se halfgeboude huis goedgekeur word, sal onder andere ŉ bioskoop en ŉ sigaarkamer in dié huis aantref. Die voormalige leier van die ANC-jeugliga se spoghuis in Sandown, Johannesburg, word vandag op ŉ veiling verkoop. Bidders Choice, wat die veiling hanteer, hoop om die drieverdiepinghuis vir tussen R2,5 en R3 miljoen te verkoop. Die veiling is deel van ŉ hofbevel om Malema se bates te verkoop in ŉ poging om R16 miljoen belastinggeld, wat hy aan die Suid-Afrikaanse Inkomstediens (SAID) skuld, te verhaal. Malema het die eiendom in 2009 vir R3,6 miljoen aangeskaf. Hy het destyds die bestaande struktuur afgebreek en begin om sy eie huis met ondermeer ŉ bioskoop, sigaarkamer, koffiekroeg, wynkelder, swembad en borrelbad te bou. Daar is ook voorsiening gemaak vir ŉ hysbak, musiekkamer en veiligheidskamer. Die huis het egter geen toebehore, vloerwerk, loodgieterswerk of vensters nie. Lees ook: Julius se Sandown-huis onder die hamer Malema se huis dalk binnekort opgeveil Nóg ŉ slag vir Malema Malema se probleme nie verby Taksman steeds op Malema se spoor Malema ‘steek bates weg’ Malema-eiendom glo môre onder hamer Malema sy regspan kwyt Malema gaan terugveg SAID wil Malema laat sekwestreer